Nummen yhtenäiskoulun järjestyssäännöt 1.8.2025 alkaen

**Sisällys**

[1 Järjestyssäännöt Lohjan perusopetuksen kouluissa 3](#_heading=h.g6r5djq82ht9)

[2 Järjestyssääntöjen tarkoitus ja soveltaminen 3](#_heading=h.190vvv9yz7n)

[3 Oppilaan oikeudet ja velvollisuudet 3](#_heading=h.1l3swromg1ip)

[3.1 Perusopetuslaki ja perusopetusasetus 3](#_heading=h.up4b2tenugiy)

[3.2 Oppilaan oikeudet 3](#_heading=h.n83hk6hy3ys)

[4 Turvallisuus, viihtyisyys ja opiskelun esteetön sujuminen 4](#_heading=h.p6njzc48w56s)

[4.1 Hyvä käytös 4](#_heading=)

[4.2 Oleskelu ja liikkuminen 4](#_heading=h.uhi9chzd7em0)

[4.3 Siisteydestä ja ympäristöstä huolehtiminen 5](#_heading=h.fga6mmhi3iwu)

[4.4 Turvallisuus 5](#_heading=h.ev856wofxk5d)

[4.5 Päihteet ja vaaralliset esineet 5](#_heading=h.z2r8o18l2rh)

[4.6 Energiajuomat, virvoitusjuomat, makeiset ja muut herkut 5](#_heading=h.rk48gbtenk7j)

[4.7 Puhelimen ja muiden mobiililaitteiden käyttö ja säilyttäminen 5](#_heading=h.x6k3nv7onxu1)

[4.8 Kasvatukselliset toimet, kurinpitokeinot, turvaamistoimet ja muut seuraamukset 7](#_heading=h.lwp5anpqurmo)

[5 Järjestyssääntöjen seuranta ja tarkistaminen 7](#_heading=h.9u35cixwy7dj)

[6 Järjestyssääntöjä ohjaavat suunnitelmat 8](#_heading=h.7jhmd6fbtrsr)

## 1 Järjestyssäännöt Lohjan perusopetuksen kouluissa

Järjestyssäännöt koskevat Lohjan kaupungin perusopetuksen kouluja ja ne koskevat kaikkea koulun toimintaa. Lisäksi kouluilla voi olla omia erillisiä arjen sääntöjä esim. luokan säännöt.

## 2 Järjestyssääntöjen tarkoitus ja soveltaminen

Järjestyssääntöjen tarkoitus on edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä. Järjestyssäännöt velvoittavat kaikkia koulussa työskenteleviä oppilaita kouluaikana. Kouluaikaan sisältyy lukujärjestyksen mukainen koulupäivä, välitunnit, aamu- ja iltapäivätoiminta sekä koulun järjestämät retket ja muut tilaisuudet. Koulualuetta ovat koulurakennukset ja piha-alueet sekä muut tilat ja paikat, joissa opetusta annetaan.

Lukuvuoden alussa kouluissa käydään läpi järjestyssäännöt ja koulualueen rajat sekä koulun ja/tai luokan arjen säännöt.

## 3 Oppilaan oikeudet ja velvollisuudet

### **3.1 Perusopetuslaki ja perusopetusasetus**

Kaikilla oppilailla on yhdenvertainen ja tasa-arvoinen asema, sivistykselliset perus- ja ihmisoikeudet sekä oikeus turvalliseen oppimisympäristöön. Jokainen koulussa työskentelevä aikuinen sekä oppilas on velvollinen ilmoittamaan havaitsemistaan kiusaamisesta, häirinnästä ja väkivallasta. Jokaisella oppilaalla on velvollisuus osallistua opetukseen, suorittaa tehtävänsä tunnollisesti ja käyttäytyä asiallisesti.

### **3.2 Oppilaan oikeudet**

* Jokaisella oppilaalla on oikeus osallistua turvallisesti opetukseen.
* Jokaisella oppilaalla on oikeus yhdenvertaiseen ja tasa-arvoiseen kohteluun.
* Jokaisella oppilaalla on oikeus osallistua koulun toimintaan ja kehittämiseen ja ilmaista mielipiteensä.
* Jokaisella oppilaalla on oikeus opiskeluhuoltoon ja oppimisen tukeen.
* Jokaisella oppilaalla on oikeus maksuttomaan ateriaan koulupäivinä.
* Jokaisella oppilaalla on oikeus opetukseen osallistumisen edellyttämiin tulkitsemis- ja avustajapalveluihin ja apuvälineisiin.
* Jokaisella oppilaalla oikeus maksuttomaan koulutapaturman hoitoon.
* Jokaisella oppilaalla on edellytysten täyttyessä oikeus koulukuljetukseen ja majoitukseen.

 **3.3 Oppilaan velvollisuudet**

* Oppilaalla on velvollisuus osallistua lukujärjestyksen mukaiseen opetukseen ja tehdä opettajan antamat tehtävät huolellisesti kouluajalla ja kotitehtävät vapaa-ajalla.
* Meidän koulussamme toimitaan oma ja toisten turvallisuus huomioiden ja koulun aikuisen ohjeita noudattaen.
* Jokainen henkilöstön jäsen ja oppilas käyttäytyy ystävällisesti, reilusti ja kunnioittavasti toisiaan kohtaan.
* Oppilas ottaa toiset huomioon, käyttää asiallista kieltä ja noudattaa hyviä tapoja sekä antaa muille opiskelu- ja työskentelyrauhan.
* Toisia ei saa lyödä, potkia, haukkua tai sanoa ilkeitä asioita toisille.
* Meidän koulussamme kukaan ei kiusaa tai syrji toisia. Jos sinua kiusataan tai huomaat kiusaamista, kerro siitä koulun aikuiselle.

## 4 Turvallisuus, viihtyisyys ja opiskelun esteetön sujuminen

### **4.1 Hyvä käytös**

* Koulussa noudatetaan hyviä käytöstapoja, otetaan muut huomioon ja noudatetaan annettuja ohjeita.
* Oppilaan tulee pukeutua niin, että hän voi turvallisesti osallistua opetukseen. Opettaja antaa tarkemman ohjeistuksen, miten erilaisiin oppimistilanteisiin tulee pukeutua niin, että turvallisuus ja hygieniasyyt tulevat huomioiduksi.
* Oppilastöihin ei saa luvatta käyttää tekoälyä eikä kopioida tekstiä tai kuvia lähdettä ilmaisematta.
* Oppitunneille tulee saapua ajoissa.
* Kouluun ei suositella tuotavaksi rahaa, leluja, tai muita tavaroita, joita ei tarvita koulupäivän aikana, jollei asiasta ole sovittu opettajan kanssa.
* Jos kouluun tuo leluja tai urheiluvälineitä, tulee niitä säilyttää koululaukussa/repussa, naulakossa tai koulun osoittamassa paikassa ja niitä voi käyttää opettajan luvalla koulupäivän aikana.

### 4.2 Oleskelu ja liikkuminen

* Oppilas viettää välitunnit välituntialueella ja noudattaa välituntiohjeita.
* Oppilas ei saa poistua koulualueelta koulupäivän aikana ilman opettajan tai muun koulun aikuisen lupaa.

### 4.3 Siisteydestä ja ympäristöstä huolehtiminen

* Jokainen oppilas huolehtii omalta osaltaan ympäristöstä sekä koulun sisätilojen ja pihan siisteydestä.
* Jokaisen oppilaan tulee pitää hyvää huolta koulun omaisuudesta ja oppimateriaaleista.
* Oppilaiden tulee riisua kengät sisälle mennessään.
* Ulkovaatteet tulee säilyttää niille varatussa paikassa.

### 4.4 Turvallisuus

* Turvallisuussyistä mopot, pyörät ja potkulaudat tulee jättää niille varatuille paikoille pihalle koulupäivän ajaksi.
* Koulun alueella ei saa heittää turvallisuutta vaarantavia asioita esim. lunta/lumipalloja tai kiviä.
* Koulun käytävillä kuljetaan kävellen.

### 4.5 Päihteet ja vaaralliset esineet

* Tupakkatuotteiden, nikotiinivalmisteiden, sähkösavukkeiden, alkoholin ja huumeiden hallussapito ja käyttö on kiellettyä.
* Kouluun ei saa tuoda teräaseita, tulentekovälineitä tai muita vaarallisia toisen henkilön tai hänen omaisuuden vahingoittamiseen suunniteltuja esineitä.

### 4.6 Energiajuomat, virvoitusjuomat, makeiset ja muut herkut

* Eväitä saa syödä opettajan luvalla opettajan kertomana aikana ja opettajan osoittamassa paikassa.
* Kouluun ei suositella tuotavaksi energiajuomia, limsoja, karkkeja, suklaata tai sipsejä.
* Jos kouluun tuo energiajuomia, limsoja, karkkeja, suklaata tai sipsejä, tulee niitä säilyttää koululaukussa/repussa.

### 4.7 Puhelimen ja muiden mobiililaitteiden käyttö ja säilyttäminen

* Puhelinta tai muuta mobiililaitetta ei saa käyttää oppitunnin, välitunnin tai ruokailun aikana lukuun ottamatta oppimistarkoitukseen opettajan luvalla taikka rehtorin tai opettajan luvalla henkilökohtaiseen terveydenhoitoon taikka perusopetuslain 31 §:ssä tarkoitettuna apuvälineenä.
* Puhelinta tai muuta mobiililaitetta ei saa käyttää toisen henkilön kuvaamiseen tai videoimiseen ilman opettajan ja kuvattavan henkilön lupaa.
* Puhelinta ja muuta mobiililaitetta saa opettajan luvalla käyttää, jos oppilaalla on kiireellinen tarve koulupäivän aikana olla yhteydessä huoltajaan esimerkiksi oppilaan sairastumisen vuoksi.
* Oppilaalla on aina oikeus ilman koulun henkilöstön lupaa hätätilanteessa soittaa hätänumeroon.

**Oppituntien aikana**

* *yläluokkalaisten (7-9) puhelimet ja muut mobiililaitteet säilytetään oppitunnin aikana puhelinparkissa.*
* *puhelimet kerätään puhelinparkkiin ensimmäisellä koko luokan oppitunnilla*
* *puhelimet luovutetaan koko luokan viimeisen yläkoulurakennuksessa olevan oppitunnin aikana, jonka jälkeen puhelin säilytetään laukussa/repussa*
* *alaluokkalaisten (1-6) puhelimet ja muut mobiililaitteet säilytetään äänettömänä oppitunnin aikana oppilaan koululaukussa/-repussa.*

**Välitunnit, siirtymätilanteet, ruokailu**

* *yläluokkalaisten (7-9) puhelimet ja muut mobiililaitteet säilytetään puhelinparkissa välitunnin, ruokailun ja siirtymien aikana.*
* *puhelimet kerätään puhelinparkkiin ensimmäisellä koko luokan oppitunnilla*
* *puhelimet luovutetaan 5. oppitunnin jälkeen tai koko luokan viimeisen yläkoulurakennuksessa olevan oppitunnin jälkeen, jonka jälkeen puhelinta voi käyttää välttämättömien asioiden hoitamiseen, tämän jälkeen puhelimet säilytetään laukussa/repussa*
* *alaluokkalaisten (1-6) puhelimet ja muut mobiililaitteet säilytetään oppilaan laukussa/repussa välitunnin, ruokailun ja siirtymien aikana.*

### 4.8 Kasvatukselliset toimet, kurinpitokeinot, turvaamistoimet ja muut seuraamukset

* Suositusten noudattamatta jättämisestä keskustellaan oppilaan kanssa ja voidaan olla yhteydessä huoltajaan.
* Jos oppilas häiritsee opetusta tai koulun muuta tilaisuutta, hänet voidaan määrätä poistumaan tilasta. Jos häirintä on kohtuutonta tai oppilas uhkaa toisten turvallisuutta, voidaan hänen opetuksensa evätä jäljellä olevan sekä seuraavan työpäivän ajaksi.
* Jos oppilas käyttäytyy epäasiallisesti, hänet voidaan määrätä kasvatuskeskusteluun. Mikäli epäasiallinen käyttäytyminen jatkuu keskustelun jälkeen tai se on vakavampaa, voidaan oppilas määrätä jälki-istuntoon. Mikäli tämänkään jälkeen käytös ei muutu tai se on vakavaa, voidaan oppilaalle antaa kirjallinen varoitus. Oppilas voidaan myös erottaa määräaikaisesti, mikäli oppilaan käytös on erittäin vakavaa.
* Kielletty esine tai aine tai sellainen esine tai aine, jolla oppilas häiritsee opetusta tai oppimista, voidaan ottaa haltuun tai tarkastaa oppilaan tavarat, oppilaan hallinnassa olevat koulun säilytystilat ja päällisin puolin hänen vaatteensa, sellaisen kielletyn esineen tai aineen haltuun ottamiseksi, jolla voidaan vaarantaa omaa tai toisen turvallisuutta, jos tällaisen esineen tai aineen hallussa pito on ilmeistä ja oppilas pyynnöstä huolimatta kieltäytyy niitä luovuttamasta tai ei luotettavasti osoita, ettei hänen hallussaan niitä ole.
* Kotitehtävien laiminlyönnistä voi seurata tehtävien teettäminen työpäivän jälkeen.
* Oppilas voidaan määrätä puhdistamaan tai uudelleen järjestämään hänen tahallaan tai huolimattomuuttaan likaaman tai epäjärjestykseen saattaman koulun omaisuuden (siivousvelvoite).

## 5 Järjestyssääntöjen seuranta ja tarkistaminen

* Nämä järjestyssäännöt on laadittu yhdessä koko koulun henkilöstön, oppilaiden ja huoltajien kanssa.
* Koko koulun henkilöstö ja oppilaat sitoutuvat noudattamaan näitä järjestyssääntöjä ja edistämään yhdessä turvallista ja viihtyisää koulupäivää.
* Huoltajat tukevat koulun oppilaiden koulun järjestyssääntöjen noudattamista ja turvallista ja viihtyisää koulupäivää.
* Järjestyssäännöt ovat nähtävissä koulun kotisivuilla Pedanetissä sekä wilmassa.
* Järjestyssäännöt käsitellään oppilaiden kanssa lukuvuosittain ja niistä tiedotetaan huoltajia. Järjestyssäännöt tarkistetaan säännöllisesti.
* Nämä järjestyssäännöt ovat voimassa 1.8.2025 alkaen.

## 6 Järjestyssääntöjä ohjaavat suunnitelmat

* [Suunnitelma oppilaiden suojaamiseksi kiusaamiselta, häirinnältä, syrjinnältä ja väkivallalta Lohjan kaupungin perusopetuksessa](https://peda.net/lohja/opettajasivusto/perusopetus/toimintaa-ohjaavat-suunnitelmat-ja-asiakirjat/suunnitelma-oppilaiden-suojaamiseksi-kiusaamiselta-hairinnal#top)
* [Suunnitelma kasvatuskeskustelujen ja kurinpitokeinojen käyttämisestä ja niihin liittyvät menettelytavat Lohjan kaupungin perusopetuksessa](https://peda.net/lohja/opettajasivusto/perusopetus/toimintaa-ohjaavat-suunnitelmat-ja-asiakirjat/suunnitelma-kasvatuskeskustelujen-ja-kurinpitokeinojen-kaytt#top)
* [Tasa-arvotyö ja yhdenvertaisuuden edistäminen perusopetuksessa Lohjalla](https://peda.net/lohja/opettajasivusto/perusopetus/toimintaa-ohjaavat-suunnitelmat-ja-asiakirjat/tasa-arvotyo-ja-yhdemvertaisuuden-edistaminen-perusopetukses#top)

Kaikki suunnitelmat löytyvät myös koottuna [Pedanetistä](https://peda.net/lohja/opettajasivusto/perusopetus/toimintaa-ohjaavat-suunnitelmat-ja-asiakirjat)